《瑞鹤仙·正迎长佳节》
宋代·佚名

正迎长佳节。宴启华筵，有谁能说。子孙尽环列。见瑞香香袅，寿星明彻。丝丝华发。记瑶池、宴班曾接。笑人间、八十春秋，漫浪风花雪月。奇绝。诗书教子，陶母等伦，曹家风烈。鼎来阴德。孙枝秀，桂枝折。便从今、一轴金花鸾锦，十藏琅函贝叶。是年年、秋月圆时，长生真诀。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。